O‘zbekistonda oziq-ovqat do‘konlari faoliyatini cheklash choralari joriy etilmagan. Bu haqda AOKA huzuridagi shtabda o‘tkazilgan brifingda Davlat soliq qo‘mitasi boshqarma boshlig‘i o‘rinbosari Muzaffar Nazarov aytib o‘tdi. Foto: Getty Images Bildirilishicha, mamlakatda oziq-ovqat do‘konlari faoliyati soat 19:00dan keyin yopilishi shartligi bo‘yicha cheklovlar joriy etilmagan. “Respublika maxsus komissiyasining bugungi kunga qadar o‘tkazilgan yig‘ilishlarida oziq-ovqat do‘konlari faoliyatini cheklash nazarda tutilmagan. Tadbirkorlik sub’yektlari ish rejimlarini mustaqil belgilash huquqiga ega va balki shaxsiy xavfsizlik nuqtai nazaridan do‘konlarni odatdagi vaqtdan biroz erta tugatayotgan bo‘lishi mumkin”, - deydi M.Nazarov. Bundan oldin, karantin tufayli soliq tushumlari qanchaga kamaygani ma’lum bo‘lgandi.